Sergio Ramos

Sergio Ramos García (født 30. mars 1986) er en spansk fotballspiller som spiller for den franske klubben Paris Saint-Germain FC. Han spiller også for Spanias landslag.
Ramos kom til Real Madrid fra Sevilla FC sommeren 2005. Han var regnet som en av landets beste fotballspillere etter stabilt og godt spill på både klubb og landslag, men i em 2020 ble han ikke tatt ut til landslaget.
Sergio Ramos kan behandle ballen både offensivt og defensivt. Han bidrar til å holde ballen i laget og kan være et angrepsvåpen fra stopperposisjon. Han er særdeles god i lufta på grunn av sin fysikk, spenst og timing. Ikke bare hjelper han midtbanen i forsvarsjobben slik en stopper naturlig gjør, men han evner også å avansere i banen med og uten ball. Han kommer enda mer til rette med sine naturlige lederegenskaper i midtforsvaret. Imidlertid kommer han ofte i dommernes søkelys, og pr. 28. mai 2018 har han rekorden for antall røde kort i La Liga.


== Karriere ==


=== Sevilla ===
I Sevilla begynte han som høyreback som han spilte mesteparten av sin karriere i Sevilla. Han fikk sin debut i Sevilla 1. februar 2004, han kom inn som innbytter i 2.omgang. Etter noen år i Primera División med Sevilla var han i stand til å spille overalt på banen. Til og med keeper.


=== Real Madrid ===
Real Madrid CF betalte €27 millioner for Ramos sommeren 2005. Han ble den niende dyreste spilleren som gikk fra Sevilla til Real Madrid. Han fikk nummer 4 etter Fernando Hierro.
Ramos scoret sitt første Champions League-mål mot Olympiakos, i en kamp hvor Real Madrid tapte 2-1. Etterhvert ble Ramos en av yndlingene på Santiago Bernabéu hos fansen. Han begynte med å spille midtstopper i Real Madrid etter hvert og spilte av og til defensiv midtbane og høyre back. Da Christoph Metzelder og Pepe kom til klubben begynte han med å spille fast på høyre back. I den posisjonen har han scoret masse mål for Real Madrid og Spania. Han slo igjennom for fullt sesongen 2006/07. Han scoret fem mål bare på headinger den sesongen. Ramos er en av Real Madrids beste hodespillere. 
I 2008 fikk Sergio Ramos prisen for beste andalusiske spiller.
Sergio Ramos har scoret hele 70 mål for Real Madrid tilsammen og gitt 38 assister. Da han var yngre spilte han spiss, men i senere tid har han gått over til forsvarsrekken. Han er kjent for sitt kompromissløse spill. En mindre flatterende side ved Sergio Ramos er at han i løpet av sine første fire sesonger for Real Madrid pådro seg hele åtte røde kort, noe som er klubbrekord. Står nå bokført med over 200 gule kort og 25 røde kort i alle turneringer for Real Madrid.


=== PSG ===
8. juli 2021 skrev han under for den franske klubben Paris Saint-Germain FC til 30. juni 2023.


== Landslagskarriere ==
I 2005 ble Ramos en umiddelbar suksess etter at han debuterte på Spanias U21-landslag, hvor han til slutt endte på seks kamper. 26. mars samme år debuterte han på A-landslaget i en treningskamp mot Kina, hvor Spania vant 3-0. Han var kun 18 år da han debuterte på landslaget, noe som betydde at han ble den yngste spilleren på 55 år i landslagssammenheng. Denne rekorden ble senere slått igjen av Cesc Fàbregas.
Etter en imponerende debut, ble han tildelt en plass i førsteelleveren i en viktig kvalifiseringskamp til VM 2006 mot Serbia og Montenegro. Dette gikk ut over Míchel Salgado, som mistet sin landslagsplass. Han ble like etter presentert i Spanias spillertropp til mesterskapet i Tyskland.
I EM i fotball 2008 spilte Ramos på sin faste høyreback-rolle under hele mesterskapet. Han spilte en avgjørende rolle for at Spania vant EM dette året, etter godt offensivt spill og solid forsvarsspill. 
Han var også med i Spanias tropp til Confederations Cup 2009, men den regjerende europamesteren røk ut i semifinalen. De vant imidlertid bronsefinalen mot Sør-Afrika.
Han ble tatt ut i Spanias EM-tropp til EM i Frankrike 2016.Han ble tatt ut i Spanias tropp til VM i fotball 2018 i Russland.


== Meritter ==
Real MadridPrimera División (4): 2006/2007, 2007/2008, 2011/2012, 2016/2017
Copa del Rey (2): 2010/2011, 2013/2014,
Supercopa de España (2): 2008, 2012, 2017
[UEFA Champions League (4): 2013/2014, 2015/16, 2016/17, 2017/18
UEFA Super Cup (3): 2014, 2016, 2017SpaniaVM i fotball (1): 2010
EM i fotball (2): 2008, 2012


== Referanser ==


== Eksterne lenker ==
(en) Offisielt nettsted 
(en) Sergio Ramos – kategori av bilder, video eller lyd på Commons 
(en) Sergio Ramos på Internet Movie Database 
(en) Sergio Ramos hos The Movie Database 
(de) Sergio Ramos – Munzinger Sportsarchiv 
(en) Sergio Ramos – FIFA 
(en) Sergio Ramos – UEFA 
(fr) Sergio Ramos – LÉquipe 
(en) Sergio Ramos – Transfermarkt 
(en) Sergio Ramos – national-football-teams.com 
(en) Sergio Ramos – WorldFootball.net 
(en) Sergio Ramos – Soccerbase.com 
(en) Sergio Ramos – FootballDatabase.eu 
(de) Sergio Ramos – fussballdaten.de 
Sergio Ramos på Twitter 
Sergio Ramos på Facebook 
Sergio Ramos på Instagram 
Sergio Ramos på TikTok 
Sergio Ramos-fanside
Real Madrids side om Ramos